Barra Ó Donnabháin

Colúnaí leis an nuachtán Irish Echo i Nua-Eabhrac ab ea Barra Ó Donnabháin (1941 – 2003). Scríobh sé colún seachtainiúil i nGaeilge dar teideal Macalla a phléigh leis an nGaeilge agus pobal na Gaeilge in Éirinn agus sna Stáit Aontaithe.Súil Siar, pp. 11-12. D'aistrigh agus d'fhoilsigh Hilary Mhic Suibhne agus Eibhlín Zurell rogha dá chuid alt in imleabhar dar teideal Súil Siar: Cnuasach Aistí le Barra Ó Donnabháin in 2008. Scríobh sé freisin do Treoir, irisleabhar Chomhaltas Ceoltóirí Éireann, agus do na nuachtáin Foinse agus Saol. Léadh sé a cholún Gaeilge ón Irish Echo ar an gclár raidió seachtainiúil Míle Fáilte ar WFUV.Súil Siar, p. 298. Mhúineadh sé an Ghaeilge freisin ag na deirí seachtaine a d’eagraigh Daltaí na Gaeilge.

Rugadh Ó Donnabháin in Iarthar Chorcaí, agus chuaigh sé go dtí na Stáit Aontaithe i 1963, áit ar oibrigh sé mar innealtóir bogearraí.Súil Siar, p. 298.

 Léachtaí Uí Dhonnabháin 
In 2006, bhunaigh Glucksman Ireland House in Ollscoil Nua-Eabhrac Léacht Bliantúil Uí Dhonnabháin in ómós dá chuimhne agus an méid a rinne sé ar son na Gaeilge. Ba é an tOllamh Tomás Ó hÍde a thug an chéad léacht in 2006. I measc na gcainteoirí sna blianta ina dhiaidh sin bhí Éamon Ó Cuív, TD, Padraic Ó Ciardha, Nuala Ní Dhomhnaill, An tOllamh Alan Titley, An Dr. Louis de Paor, An tOllamh Brian Ó Conchubhair, agus an tOllamh Breandán Mac Suibhne.

 Tagairtí 

Catagóir:Daoine Éireannacha den 20ú haois
Catagóir:Teangeolaithe Éireannacha
Catagóir:Scríbhneoirí Gaeilge
Catagóir:Básanna in 2003
Catagóir:Daoine a rugadh i 1941
Catagóir:Colúnaithe Éireannacha
Catagóir:Gníomhaithe Gaeilge